2021 m. birželio 23 d. nuotoliniu būdu vyks Lietuvos Respublikos Seimo Peticijų komisijos posėdis, kuriame nuo 14.05 val. iš esmės bus nagrinėjama Emilio Salduko peticija dėl Lietuvos Respublikos bausmių vykdymo kodekso pakeitimo (pasiūlymai nustatyti, kad nuteistiesiems būtų panaikinta prievolė dirbti; pakeisti pataisos įstaigų pavadinimą į įkalinimo įstaigų; nusikaltusiems nepilnamečiams, nuteisiant juos jau jiems tapus pilnamečiais, taikyti BVK nuostatas; leisti nuteistiesiems būti kraujo donorais; panaikinti nuteistiems (drausmės grupei) draudimą mokytis pagrindinėje, vidurinėje ir profesinėje mokykloje; nuteistuosius skatinti piniginėmis kompensacijomis už užsiėmimą naudinga veikla, už įvairių programų lankymą; įtvirtinti galimybę nuteistiesiems teikti skundus tiesiogiai pataisos įstaigos direktoriui dėl pataisos namų administracijos veiksmų, siųsti tuos skundus faksu; galimybę nuteistiesiems paduoti skundus administracijai savaitgaliais; pakeisti nuteistiesiems paskirtas baudas (jų sutikimu) į terminuotą laisvės atėmimą ar areštą; padidinti stipendijas besimokantiems nuteistiesiems).

Seimo kanceliarijos patarėja Rasa Griciūtė, tel. (8 5) 239 6817, el. p. rasa.griciute@lrs.lt